《挽黄通判明叔座主》
宋代·度正

政在伾文过十年，几多岩穴老英贤。
公车牍上皆亨路，夜壑舟移閟下泉。
事业鼎彝千古恨，文章衣钵万灯传。
兑斋遗稿今无恙，更看诸郎各勉旃。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。